16.5.2022
EL
Επίσημη Εφημερίδα της Ευρωπαϊκής Ένωσης
C 198/25
Προδικαστικά ερωτήματα 1) Συνιστούν ποσοτικούς περιορισμούς επί των εισαγωγών ή μέτρα ισοδυνάμου αποτελέσματος, κατά την έννοια του άρθρου 34 ΣΛΕΕ, τα ποσοτικά όρια για τη θέση σε ανάλωση που προβλέπονται στο άρθρο 106 του Código dos Impostos Especiais de Consumo (CIEC), στο μέτρο που η τελευταία αυτή διάταξη ορίζει ότι οι επιχειρήσεις διαθέτουν στο εμπόριο, κατά τη διάρκεια του τελευταίου τετραμήνου εκάστου έτους, ποσότητες τσιγάρων που δεν υπερβαίνουν τη μέση μηνιαία ποσότητα τσιγάρων που τέθηκαν σε ανάλωση κατά τη διάρκεια των αμέσως προηγούμενων δώδεκα μηνών; 2) Έχουν οι θεσπισθέντες με τα άρθρα 7 και 9 της οδηγίας 2008/118/ΕΚ (1) του Συμβουλίου, της 16ης Δεκεμβρίου 2008, κανόνες σχετικά με το απαιτητό του ειδικού φόρου κατανάλωσης την έννοια ότι αντιτίθενται στην εφαρμογή του συντελεστή που ίσχυε κατά την ημερομηνία υποβολής της εκκαθαριστικής δήλωσης των ποσοτήτων τσιγάρων που υπερβαίνουν το ποσοτικό όριο για τη θέση σε ανάλωση το οποίο προβλέπεται στο άρθρο 106, παράγραφος 2, του CIEC, σύμφωνα με την παράγραφο 7 του ίδιου άρθρου; (1)
Οδηγία 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ (ΕΕ 2009, L 9, σ. 12).
Αίτηση προδικαστικής αποφάσεως την οποία υπέβαλε το cour d’appel de Paris (Γαλλία) στις 14 Φεβρουαρίου 2022 — Eurelec Trading SCRL, Scabel SA κατά Ministre de l’Économie et des Finances, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC) (Υπόθεση C-98/22) (2022/C 198/36) Γλώσσα διαδικασίας: η γαλλική Αιτούν δικαστήριο Cour d'appel de Paris Διάδικοι στην υπόθεση της κύριας δίκης Εκκαλούσες: Eurelec Trading SCRL, Scabel SA Εφεσίβλητες: Ministre de l’Économie et des Finances, Groupement d’Achat des Centres Édouard Leclerc (GALEC), Association des Centres distributeurs Édouard Leclerc (ACDLEC) Προδικαστικό ερώτημα Έχουν οι «αστικές και εμπορικές υποθέσεις», κατά τα οριζόμενα στο άρθρο 1, παράγραφος 1, του κανονισμού 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (1), την έννοια ότι περιλαμβάνουν στο πεδίο εφαρμογής τους την αγωγή – και τη δικαστική απόφαση επ’ αυτής– η οποία (α) ασκείται από τον Γάλλο Υπουργό Οικονομίας και Οικονομικών κατά βελγικής εταιρίας δυνάμει του (πρώην) άρθρου L 442-6, παράγραφος 1, δεύτερο στοιχείο, του code de commerce (γαλλικού εμπορικού κώδικα), (β) έχει ως αίτημα τη διαπίστωση και την παύση πρακτικών περιοριστικών του ανταγωνισμού και την επιβολή προστίμου στο πρόσωπο το οποίο φέρεται να τις εφάρμοσε και (γ) στηρίζεται σε αποδεικτικά στοιχεία που αποκτήθηκαν χάρη στις ειδικές εξουσίες έρευνας του Υπουργού Οικονομίας και Οικονομικών; (1)
EΕ 2012, L 351, σ.
1.
Αίτηση προδικαστικής αποφάσεως την οποία υπέβαλε το Landesgericht für Zivilrechtssachen Graz (Αυστρία) στις 28 Φεβρουαρίου 2022 — TLL The Longevity Labs GmbH κατά Optimize Health Solutionsmi GmbH και BM (Υπόθεση C-141/22) (2022/C 198/37) Γλώσσα διαδικασίας: η γερμανική Αιτούν δικαστήριο Landesgericht für Zivilrechtssachen Graz